“โปรเหมียว” นำเดี่ยวเข้ารอบสุดท้าย-“น้องจีน” ตามติดแค่ 1 สโตรกศึก Honda LPGA
ผลการแข่งขัน “ฮอนด้า แอลพีจีเอ ไทยแลนด์ 2021” วันที่ 3 “โปรเหมียว” ขึ้นอันดับที่ 1 สกอร์ 17 อันเดอร์ เข้ารอบสุดท้าย ฟาก “โปรจีน” ตามติดแค่ 1 สโตรก
ผลการแข่งขัน “ฮอนด้า แอลพีจีเอ ไทยแลนด์ 2021” วันที่ 3 “โปรเหมียว” ขึ้นอันดับที่ 1 สกอร์ 17 อันเดอร์ เข้ารอบสุดท้าย ฟาก “โปรจีน” ตามติดแค่ 1 สโตรก
8 พ.ค. 2564

ผลการแข่งขันกอล์ฟรายการ “ฮอนด้า แอลพีจีเอ ไทยแลนด์ 2021” ซึ่งเป็นการแข่งขันกอล์ฟสตรีแอลพีจีเอรายการเดียวในไทย แข่งขันระหว่างวันที่ 6 – 9 พฤษภาคม 2564 ที่สนามสยามคันทรีคลับ พัทยา โอลด์คอร์ส จ.ชลบุรี ซึ่งเป็นการแข่งขันในวันที่ 3 (8 พ.ค.2564) ผลปรากฏว่าโปรสาวชาวไทยสามารถทำผลงานได้อย่างยอดเยี่ยมเช่นเดียวกับ 2 วันที่ผ่านมา
โดย “โปรเหมียว” แพตตี้ ธวัชธนกิจ นักกอล์ฟไทยมือ 12 ของโลก วัย 21 ปี เจ้าของแชมป์เมเจอร์ เอเอ็นเอ อินสไปเรชั่น 2021 จบ 18 หลุมสกอร์ 18 อันเดอร์ ขึ้นเป็นผู้นำอันดับ 1
ขณะเดียวกัน “โปรจีน” อาฒยา ฐิติกุล จบ 18 หลุม สกอร์ 17 อันเดอร์ ขึ้นเป็นอันดับที่ 2 สกอร์ ร่วมกับโปรสาวจากประเทศเม็กซิโก ,นิวซีแลนด์ และเยอรมัน โดยสกอร์ของโปรจีนตาม “โปรเหมียว” อยู่เพียง 1 สโตรกเท่านั้น
ด้าน “โปรเม” เอรียา จุฑานุกาล อดีตโปรมือ 1 ของโลก เจ้าของ 2 แชมป์เมเจอร์ ในการแข่งขันล่าสุดจบ 18 หลุม สกอร์ 13 อันเดอร์ ขึ้นเป็นอันดับที่ 6

ทั้งนี้สามารถติดตามเชียร์โปรสาวไทยในการแข่งขันวันสุดท้าย ในวันที่ 9 พฤษภาคม 2564 ได้จากการชมการถ่ายทอดสด ผ่านทางพีพีทีวี เอชดี ช่อง 36 หรือเว็บไซต์ www.pptvhd36.com ช่วง 12.00-15.00 น. หรือติดตามได้ผ่านแอปพลิเคชัน PPTVHD36 หรือติดตามผลได้ทาง https://hondalpgathailand.com/live-score